*Proiect*

**GUVERNUL REPUBLICII MOLDOVA**

**HOTĂRÂRE** nr.\_\_\_\_\_\_

din\_\_\_\_\_\_\_\_\_\_\_\_\_ 2023

Chişinău

**cu privire la aprobarea Programului de sprijin pentru dezvoltarea**

**întreprinderilor mici și mijlocii în domeniul turismului rural**

În temeiul art. 9 alin. (1) lit. a) din Legea nr.179/2016 cu privire la întreprinderile mici și mijlocii (Monitorul Oficial al Republicii Moldova, 2016, nr. 306-313, art. 651), cu modificările ulterioare, Guvernul

**HOTĂRĂȘTE**:

1. Se aprobă:
2. Programul de sprijin pentru dezvoltarea întreprinderilor mici și mijlocii în domeniul turismului rural, conform anexei nr.1;
3. Planul de implementare a activităților Programului de sprijin pentru dezvoltarea întreprinderilor mici și mijlocii în domeniul turismului rural, conform anexei nr. 2;
4. Implementarea Programului de sprijin pentru dezvoltarea întreprinderilor mici și mijlocii în domeniul turismului rural se pune în sarcina Instituției Publice ”Organizația pentru Dezvoltarea Antreprenoriatului”.
5. Instituția Publică ”Organizația pentru Dezvoltarea Antreprenoriatului” va elabora Manualul operațional necesar pentru implementarea Programului de sprijin pentru dezvoltarea întreprinderilor mici și mijlocii în domeniul turismului rural, care va conține etapele și modul de implementare a acestuia, precum și va asigura publicarea, pe pagina web oficială a instituției, a unui ghid de aplicare la Programul nominalizat.
6. Finanțarea activităților prevăzute conform Programuluide sprijin pentru dezvoltarea întreprinderilor mici și mijlocii în domeniul turismului rural se va efectua din contul și în limitele alocațiilor prevăzute în bugetul de stat, precum și din contul asistenței financiare externe.
7. Activitățile de finanțare în cadrul Programului de sprijin pentru dezvoltarea întreprinderilor mici și mijlocii în domeniul turismului rural constituie o schemă de ajutor de minimis și cad sub incidența prevederilor Legii nr. 139/2012 cu privire la ajutorul de stat și Regulamentului privind ajutorul de minimis, aprobat prin Hotărârea Plenului Consiliului Concurenței nr. 01/2020.
8. Controlul asupra executării prezentei hotărâri se pune în sarcina Ministerului Economiei.
9. Prezenta hotărâre intră în vigoare la data publicării în Monitorul Oficial al Republicii Moldova.

**PRIM – MINISTRU Dorin RECEAN**

Contrasemnează:

**Prim-ministru,**

**ministrul al dezvoltării**

**economice și digitalizării Dumitru ALAIBA**